Det forløb ikke som ventet, da en mand sent onsdag aften var i gang med at svejse på en tank, der stod på loftet af en gårdlænge.

Klokken var 23.12, da alarmen kom. En længe på en gård ved Vejby ved Vrå stod i brand. - Manden havde været i gang med at svejse på en tank, der var omgivet af noget halm. Han havde forsøgt at skærme af, men ikke godt nok, siger Poul Badsberg, vagtchef ved Nordjyllands Politi til tv2nord.dk. Længen udbrændte stort set, men heldigvis kom hverken mennesker eller dyr til skade ved branden.